**Ne înălţăm**

*Bogdan Boitan*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ne înălţăm

Ne înălţăm spre stele de tămâie,

Ca în lumină tot mai mult să fim,

În zborul cel de ieri spre cel de mâine,

Vom oţeli aripi de heruvim.

Ne-nfăşurăm în mantie cerească,

Şi-o garnisim cu flori şi primăveri,

Un antimis pe glia românească,

Să ţină cald oricât ar fi de ger.

Noi ctitorim şi ridicăm coloane,

În locul unde ieri s-au sfărâmat.

Din lacrimile caldelor icoane,

Zidim o nouă tâmplă de soldat.

Înfigem crucile-n hotare, bastioane,

Şi pe Hristos în suflet, Împărat!

@BFB